Merkezê Îrtîbatî û Çapemenîye yê HPGyî derheqê hêrişanê gerîlayan de eşkerayîyêke daye. Eşkerayîye wina ya:
''Artêşa tirke ya îşxalkere rojanê peyênan de netîceya çalakîyanê bitesîran ê gerîlayan de derbê giranî werdî. Coka a wazena waranê gerîlayan bi giranî bida bombayan ver û netîce bigêra. Hêrişanê hewayî yê giranan ê artêşa îşxalkere de zerarêk nêresa hêzanê ma yê gerîlayan ser.
Dewleta tirke ya kolonyalîste pê medyaya xo ya şerê taybetî pê xeberanê zûran îdîa kena ke hêrişanê hewayî de vînîbîyayîşê ma estê, rayaumûmîye xapînena û wazena bi nê hawayî binkewtişê xo mîyan bikera. Şarê ma yo welatperwer û rayaumûmîye ganî goş medê zûran û propagandaya şerê taybetî yê îşxalkeran.
13ê kanûne de warê Dêrikê û Sêdarê yê qezaya Dihokî yê herêma Garê, 12 û 14ê kanûne de warê Çemço, Karker, Şehîd Rûstem û Kûnişka yê herêma Zapî bi giranî dîyayî bombayan ver.''
